

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. augusztus 25-i rendes ülésére**

|  |
| --- |
| **Tárgyalandó napirend:****Beszámoló a gyermekjóléti és gyermekvédelmi feladatok 2024. évi ellátásáról-kiegészítés** |

**A napirendet tárgyaló ülés dátuma**: **2025. 08.25.**

**A napirendet tárgyaló ülés:** **Képviselő-testület**

**Előterjesztő:** **Dr. Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:** A gyermekek védelméről és a. gyámügyi igazgatásról szóló 1997. évi XXXI. törvény

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

A gyermekek védelméről és a. gyámügyi igazgatásról szóló 1997. évi XXXI, törvény (továbbiakban: Gyvt.) tartalmazza azokat az alapvető szabályokat, amelyek segítséget nyújtanak a gyermekek törvényben foglalt jogainak és érdekeinek érvényesítéséhez, a szülői kötelezettségek teljesítéséhez. illetve gondoskodnak a gyermekek veszélyeztetettségének megelőzéséről és megszüntetéséről, a hiányzó szülői gondoskodás pótlásiról, valamint a gyermekvédelmi gondoskodásból kikerülő fiatal felnőttek társadalmi beilleszkedéséről.

A fenti célok megvalósulását szolgálják a Gyvt.-ben és a gyámhatóságoktól, valamint a gyermekvédelmi és gyámügyi eljárásról szóló 149/1997.(IX.10.) Korm. rendeletben (továbbiakban: Gyet.) biztosított eljárások, eszközök és a feladatellátás intézményrendszere, melyek a gyermek mindenekfelett álló érdekeit figyelembe véve, törvényben elismert jogait biztosítva járnak el.

A Gyvt. 96.§ (6) bekezdése alapján a települési önkormányzat a gyermekjóléti és gyermekvédelmi feladatainak ellátásáról minden év május 31-éig - a külön jogszabályban meghatározott tartalommal - átfogó értékelést készít, amelyet a képviselő-testület általi megtárgyalást követően meg kell küldeni a gyámhatóságnak. Az átfogó értékelés elkészítésének tartalmi követelményeit a Gyet. 10. számú melléklete határozza meg.

2025. május 21. napi Képviselő testületi ülésen a képviselők elfogadták a 2024. évi gyermekvédelmi beszámolót, mely ezután a jogszabályban előírtaknak megfelelően, megküldésre került a Pest Vármegyei Kormányhivatal Gyámügyi és Igazságügyi Főosztály Szociális Osztályának.

A kormányhivatal az ellenőrzést követően a beszámoló **kiegészítését** javasolta **a rendszeres gyermekvédelmi kedvezményben részesülők tekintetében** az alábbi információkkal**: az elutasítások száma, főbb okai, az önkormányzatot terhelő kiadás nagysága**.

A megküldött észrevétel alapján a kiegészítést a Polgármesteri Hivatal az alábbiak szerint kiegészítette.

**A gyermekjóléti és gyermekvédelmi feladatok 2024. évi ellátásáról szóló beszámoló kiegészítése**

**Rendszeres gyermekvédelmi kedvezmény**

A gyermekvédelmi törvény, a végrehajtására kiadott kormányrendelet foglalkozik a rendszeres gyermekvédelmi kedvezmény igénylésének és folyósításának feltételeivel.

A gyermekek védelméről és a gyámügyi igazgatásról szóló 1997. évi XXXI. törvény 19.§-a értelmében a rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult

- gyermekérkeztetés normatív kedvezmény,

- jogszabályban meghatározott pénzbeli támogatás

- külön jogszabályban meghatározott egyéb kedvezmények igénybevételére.

A jegyző egy év időtartamra állapíthatja meg a gyermek rendszeres gyermekvédelmi kedvezményre való jogosultságot. Rendszeres gyermekvédelmi kedvezményre való jogosultság feltétele hogy a gyermeket gondozó családban az egy főre jutó jövedelem összege nem haladja meg a szociális vetítési alap 225 %-át, egyedülálló vagy tartósan beteg illetve fogyatékos gyermeket nevelő szülők esetében a szociális vetítési alap összegének 245%-át, feltéve mindkét esetben, hogy a család vagyona a jogszabályban meghatározott értéket nem haladja meg.

A szociális vetítési alap mindenkori legkisebb összegét, és a rendszeres gyermekvédelmi kedvezmény támogatásként adható összegét az Országgyűlés az éves költségvetési törvényben határozza meg. A jegyző annak a gyermeknek, és nagykorúvá vált gyermeknek, akinek rendszeres gyermekvédelmi kedvezményre való jogosultsága a tárgyév augusztus 1-én fennáll, a tárgyév augusztus hónapjában, ha a tárgyév november 1-jén fennáll, a tárgyév november hónapjában emelt összegű kiegészítő támogatást folyósít.

A rendszeres gyermekvédelmi kedvezményre való jogosultság megállapítását a szülő vagy más törvényes képviselő, illetve a nagykorú jogosult a lakcíme szerint illetékes polgármesteri hivatal jegyzőjéhez nyújthatja be.

**2024. évben rendszeres gyermekvédelmi kedvezmény igénylésére vonatkozó kérelem nem érkezett az önkormányzathoz, így rendszeres gyermekvédelmi kedvezmény megállapítására egy gyerek tekintetében sem került sor.**

**Az önkormányzatnak így a rendszeres gyermekvédelmi kedvezmény megállapításával és a kedvezmény igénybevételével kapcsolatban kiadása nem keletkezett.**

Telki, 2025. augusztus 12.

 dr. Lack Mónika

 jegyző

**Határozati javaslat**

**Telki község Önkormányzat**

**Képviselő-testülete**

**/2025. (VIII. ) Önkormányzati határozata**

**Beszámoló a gyermekjóléti és gyermekvédelmi feladatok 2024. évi ellátásáról-kiegészítés**

Telki község Önkormányzat Képviselő-testülete úgy határozott, hogy „A gyermekjóléti és gyermekvédelmi feladatok 2024. évi ellátásáról” szóló beszámoló **kiegészítését** az 1. számú melléklet szerinti tartalommal elfogadja.

Felelős: Jegyző

Határidő: azonnal

1. **számú melléklet**

**A gyermekjóléti és gyermekvédelmi feladatok 2024. évi ellátásáról szóló beszámoló kiegészítése**

**Rendszeres gyermekvédelmi kedvezmény**

A gyermekvédelmi törvény, a végrehajtására kiadott kormányrendelet foglalkozik a rendszeres gyermekvédelmi kedvezmény igénylésének és folyósításának feltételeivel.

A gyermekek védelméről és a gyámügyi igazgatásról szóló 1997. évi XXXI. törvény 19.§-a értelmében a rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult

- gyermekérkeztetés normatív kedvezmény,

- jogszabályban meghatározott pénzbeli támogatás

- külön jogszabályban meghatározott egyéb kedvezmények igénybevételére.

A jegyző egy év időtartamra állapíthatja meg a gyermek rendszeres gyermekvédelmi kedvezményre való jogosultságot. Rendszeres gyermekvédelmi kedvezményre való jogosultság feltétele hogy a gyermeket gondozó családban az egy főre jutó jövedelem összege nem haladja meg a szociális vetítési alap 225 %-át, egyedülálló vagy tartósan beteg illetve fogyatékos gyermeket nevelő szülők esetében a szociális vetítési alap összegének 245%-át, feltéve mindkét esetben, hogy a család vagyona a jogszabályban meghatározott értéket nem haladja meg.

A szociális vetítési alap mindenkori legkisebb összegét, és a rendszeres gyermekvédelmi kedvezmény támogatásként adható összegét az Országgyűlés az éves költségvetési törvényben határozza meg. A jegyző annak a gyermeknek, és nagykorúvá vált gyermeknek, akinek rendszeres gyermekvédelmi kedvezményre való jogosultsága a tárgyév augusztus 1-én fennáll, a tárgyév augusztus hónapjában, ha a tárgyév november 1-jén fennáll, a tárgyév november hónapjában emelt összegű kiegészítő támogatást folyósít.

A rendszeres gyermekvédelmi kedvezményre való jogosultság megállapítását a szülő vagy más törvényes képviselő, illetve a nagykorú jogosult a lakcíme szerint illetékes polgármesteri hivatal jegyzőjéhez nyújthatja be.

**2024. évben rendszeres gyermekvédelmi kedvezmény igénylésére vonatkozó kérelem nem érkezett az önkormányzathoz, így rendszeres gyermekvédelmi kedvezmény megállapítására egy gyerek tekintetében sem került sor.**

**Az önkormányzatnak így a rendszeres gyermekvédelmi kedvezmény megállapításával és a kedvezmény igénybevételével kapcsolatban kiadása nem keletkezett.**